text: Opslag på Facebook afslørede cykeltyv
  29 marts 2016 kl. 11.03
  En tyv satte en stjålet cykel til salg på Facebook, men da cyklens ejermand så annoncen, tog salget en helt anden drejning.
  En mand på Skovkanten i Esbjerg blev mandag formiddag sigtet for cykeltyveri. Det skete, efter manden havde sat cyklen til salg på Facebook, hvor en mulig køber kontaktede ham.
  Hvad manden ikke vidste var, at den interesserede køber var ejer af cyklen. Da de mødtes for at køber kunne se cyklen, havde hun medbragt kvittering på, at cyklen var hendes.
  Hun kontaktede politiet, der sigtede manden for cykeltyveri og udleverede cyklen til kvinden. Det skriver Syd - og Sønderjyllands Politi i uddrag af døgnrapporten den 29 marts 2016.
  